১৬ অক্টোবর, ২০০০। শুরু হয়েছিল ‘কহানি ঘর ঘর কি’। জনপ্রিয় সেই ধারাবাহিক শেষ হয়েছিল ২০০৮-এ। দীর্ঘ আট বছর দর্শকদের চাহিদায় এই ধারাবাহিক চলেছিল। ফের যদি শুরু হয় ‘কহানি ঘর ঘর কি’? সেই সম্ভাবনার কথাই সম্প্রতি শোনা যাচ্ছে ইন্ডাস্ট্রিতে। ফের এই জনপ্রিয় ধারাবাহিক শুরু হওয়ার ইঙ্গিত দিয়েছেন খোদ একতা কপূর। যাঁকে এক সময় ‘টেলিভিশন কুইন’ বলা হত। কখনও ‘কসৌটি জিন্দেগি কি’, কখনও ‘কিউ কি সাস ভি কভি বহু থি’— র মতো জনপ্রিয় ধারাবাহিক দিয়ে দর্শকদের মন জয় করেছিলেন তিনি। ‘তুলসী’, ‘পার্বতী’র মতো চরিত্রদেরও জনপ্রিয়তা দিয়েছিলেন। কিন্তু ‘কহানি ঘর ঘর কি’ ফের শুরু হবে কি? শোনা যাচ্ছে, একতা এ বার শুরু করতে চান ‘কহানি ঘর ঘর কি ২’। ১০ বছর আগে টেলিভিশনের ফর্ম্যাট অন্য ছিল। অন্য ধরনের গল্প পছন্দ করতেন দর্শক। এখন দর্শকের রুচি বদলেছে। তাই রিসার্চ করে এখনকার সময়ের উপযোগী গল্প ভেবেছেন একতা। ‘কহানি ঘর ঘর কি’র চরিত্ররা সে সময় তুমুল জনপ্রিয় ছিলেন। সেই একই অভিনেতাদের নিয়েই কি ‘কহানি ঘর ঘর কি ২’ শুরু হবে? এ বিষয়ে এখনও পর্যন্ত কোনও চূড়ান্ত সিদ্ধান্ত নেওয়া হয়নি বলে খবর। তবে ওই ধারাবাহিক থেকেই জনপ্রিয় হয়েছিলেন অভিনেত্রী সাক্ষী তনওয়ার। তাঁকে ‘কহানি ঘর ঘর কি ২’-এ একটি বিশেষ চরিত্রে দেখা যাবে বলে মনে করছেন ইন্ডাস্ট্রির একটা বড় অংশ। একতার এক ঘনিষ্ঠ সাংবাদিকদের জানিয়েছেন, প্রথম কয়েকটি এপিসোড একতার তৈরি। তবে চ্যানেল কর্তৃপক্ষ এখনও চূড়ান্ত সিদ্ধান্ত জানাননি। যদি কোনও কারণে টেলিভিশনে দেখানো না যায়, তা হলে একতার ডিজিটাল প্ল্যাটফর্মে শুরু হতে পারে ‘কহানি ঘর ঘর কি ২’। Friendships that last more than 7 years are likely to last a lifetime , aisa Suna hai lekin yahaan toh dosti 16 saal puraani chal rahi hai ! I guess we are lasting a life time ! Chalo badhiya hai 🙏🏼 Gundas of kahaani ghar ghar ki 😘